सुरभि शाखा का कैंसर जांच शिविर 31 से
जमशेदपुर| मारवाड़ीयुवा मंच स्टील सिटी शाखा द्वारा दो दिवसीय कैंसर जागरूकता शिविर का आयोजन किया जाएगा। यह जानकारी रविवार को अग्रसेन भवन साकची में आयोजित संवाददाता सम्मेलन में शाखा की अध्यक्ष बबीता रिंगसिया ने दी। उन्होंने बताया कि शिविर 31 दिसंबर एक जनवरी को अग्रसेन भवन में लगेगा, जिसमें दोनों दिन सुबह नौ बजे से शाम चार बजे तक पंजीकृत लोगों की नि:शुल्क जांच होगी। उन्होंने बताया कि शिविर के सफल आयोजन के लिए ग्रामीण शहरी क्षेत्रों में प्रचार-प्रसार का शुरू किया गया है। बबीता ने बताया कि यह शिविर जमशेदपुर को कैंसर मुक्त बनाने के उद्देश्य से लगाया जा रहा है, क्योंकि इसका प्रण शाखा के सदस्यों ने लिया है। संवाददाता सम्मेलन में ममता अग्रवाल, सुशीला संघी, रीना गोयल, पारुल चेतानी आदि उपस्थित थीं।
आयोजन की संयोजक डॉ. रश्मि ने बताया कि शिविर के लिए पंजीकृत लोगों की प्रारंभिक जांच सुबह नौ बजे से शुरू होगी। डॉक्टरों की अनुशंसा के बाद ही दूसरे चरण की जांच की प्रक्रिया पूरी की जाएगी। उन्होंने बताया कि पंजीकृत सभी लोग शिविर में पुराने रोगों से संबंधित जांच रिपोर्ट अपने साथ लेकर आएं।
hin_Deva hin_Deva hin_Deva